Кокин Валерий Иванович

**Кокин Валерий Иванович** (18 сентябрь 1956 йыл — 15 ғинуар 2012 йыл) — хәрби хеҙмәткәр һәм дәүләт эшмәкәре, ғалим-философ. 2006—2012 йылдарҙа Наркотиктарҙың законһыҙ әйләнешен контролдә тотоу буйынса федераль хеҙмәттең Башҡортостан Республикаһы буйынса идаралығы етәксеһе, полиция генерал-лейтенанты. Наркоконтроль органдарының почётлы хеҙмәткәре. Философия фәндәре кандидаты.

## Биографияһы
Валерий Иванович Кокин 1956 йылдың 18 сентябрендә Башҡорт АССР-ының Өфө районы Йоматау шифаханаһы ауылында тыуған.

Юғары белемле: СССР Дәүләт именлеге комитетының Киев ҡалаһындағы Юғары курсын һәм Башҡорт дәүләт университетының тарих факультетын тамамлаған.

### Хәрби һәм махсус хеҙмәте
Валерий Кокин 1975—1977 йылдарҙа СССР Ҡораллы Көстәрендә хеҙмәт итә.

1979—2005 йылдарҙа дәүләт именлеге органдарында төрлө яуаплы вазифаларҙа хәрби хеҙмәтен дауам итә, шул иҫәптән 2003 йылдың июленән 2005 йылдың июненә тиклем Рәсәй Федераль именлек хеҙмәтенең Омск өлкәһе буйынса идаралығы етәксеһе урынбаҫары була.

2005 йылдың сентябрендә Наркотиктарҙың законһыҙ әйләнешен контролдә тотоу буйынса федераль хеҙмәттең Башҡортостан Республикаһы буйынса идаралығы етәксеһе урынбаҫары вазифаһына тәғәйенләнә, 2006 йылдың майынан 2012 йылдың ғинуарынаса идаралыҡ етәксеһе була.

Махсус дәрәжәһе — полиция генерал-лейтенанты.

2009 йылда *«Личность наркомана: проблемы отчуждения»* тигән темаға диссертация яҡлай һәм «философия фәндәре кандидаты» ғилми дәрәжәһен ала.

Валерий Кокин 2012 йылдың 15 ғинуарында яман шеш (рак) ауырыуынан вафат була. Өфө ҡалаһында ерләнгән.

## Ғилми хеҙмәттәре
* Статус личности больных наркоманией: социальные и правовые аспекты : учеб. пособие / В. И. Кокин, В. А. Мурзин, Д. М. Абдрахманов. — Уфа : Информреклама, 2010. — 394, [1] с. : ил. ; 21 см. — Библиогр.: с. 287—314. — Библиогр.: с. 336—337. — 1000 экз. — ISBN 978-5-902279-54-9
* Ценностный подход к организации профилактической антинаркотической работы в высшей школе / Н. Е. Хабибова, В. И. Кокин ; Упр. Федер. службы Рос. Федерации по контролю за оборотом наркотиков по Респ. Башкортостан, Федер. агентство по образованию, Уфим. гос. акад. экономики и сервиса. — Уфа : Белая река, 2008. — 119 с. : ил. ; 20 см. — Библиогр.: с. 116—119.

## Уның менән әңгәмәләр
* Аввакумова Ю. Валерий Кокин, начальник управления Федеральной службы Российской Федерации по контролю за оборотом наркотиков по Республике Башкортостан, генерал-лейтенант полиции: «Мы работаем на будущее!» «ufa1.ru» сайты, 2009, 23 март.

## Һылтанмалар
* Романов В. Он честно служил Отчизне (К 60-летию со дня рождения генерала Валерия Кокина). «Башинформ» мәғлүмәт агентлығы, 2016, 18 сентябрь.  
* Рустэм Хамитов принял участие в траурной церемонии прощания с Валерием Кокиным. «Башинформ» мәғлүмәт агентлығы, 2012, 18 ғинуар.  
* На 56 году умер начальник Управления Наркоконтроля по Башкирии Валерий Кокин. «Комсомольская правда» гәзитенең сайты. 2012, 16 ғинуар

## Хәтер
* Башҡортостан Республикаһының Йәштәр сәйәсәте һәм спорт министрлығы һәр йыл һайын наркоманияны иҫкәртеү һәм енәйәтселеккә ҡаршы көрәш өлкәһендә полиция генерал-лейтенанты Валерий Иванович Кокин исемендәге йәштәр премияһына конкурс үткәрә.
* Башҡортостандың «Динамо» физкультура-спорт йәмғиәте полиция генерал-лейтенанты Валерий Иванович Кокин иҫтәлегенә арнап республиканың хоҡуҡ һаҡлау органдары етәкселәре араһында Макаров пистолетынан һәм һунар мылтығынан атыу буйынса турнир үткәрә. 
* 2013 йылда Өфө ҡалаһының Октябрь районына ҡараған Нуғай ауылы урамына Валерий Кокин исеме бирелде.

## Иҫкәрмәләр